Østre Aker

Østre Aker er et sogn og prosti i Groruddalen i Oslo. Sognet ble opprettet i 1861 og var sammen med Vestre Aker en av to sognekommuner i Aker herred. Fra 1907 frem til sammenslåingen av Oslo og Aker i 1948 var Østre Aker en av Akers fire sognekommuner (Vestre Aker, Østre Aker, Ullern og Nordstrand). Det har også vært et prestegjeld og lensmannsdistrikt fram til sammenslåingen av Oslo og Aker i 1948. Fra 2018 endret prostiet navn til Groruddalen prosti uten at grensene ble endret.

Østre Aker sogn grenser til Vestre Aker ved Grefsen nordover mot Lillomarka og østover til Nittedal og Skedsmo, øst for det tidligere Kristiania. Mot sør omfattet sognet store deler av Østmarka til grensene mot Lørenskog, Enebakk, Ski og Oppegård.

Østre Aker kirke på Ulven gård var sognekirke, innviet i 1860. I 1906 ble to sogn skilt ut, Ullern fra Vestre Aker og Nordstrand fra Østre Aker. De fire sognene ble beholdt som såkalte administrative sogn eller sognekommuner frem til 1948 selv en rekke mindre sogn ble skilt ut. 

På veggen til Akers gamle herredshus i Trondheimsveien 5 er er de fire Aker-sognenes symboler fremstilt som relieffer i teglsteinsfasaden mot Heimdalsgata. Østre Akers viser et tannhjul og en elv med bygninger langs siden (Akerselva med bedrifter og boliger).

 Østre Aker prosti 
Østre Aker prosti endret i 2018 navn til Groruddalen prosti og består fortsatt av fem sogn, Østre Aker og Haugerud, Ellingsrud og Furuset, Grorud, Høybråten, Fossum og Stovner og Tonsen.https://www.kirken.no/nb-NO/bispedommer/Oslo/om-bispedommet/menigheter%20og%20prosti/

 Referanser 


Eksterne lenker



Kategori:Oslos geografi
Kategori:Groruddalen